CELEX: 62020TA0116
Language: sk
Date: 2021-09-29 00:00:00
Title: Vec T-116/20: Rozsudok Všeobecného súdu z 29. septembra 2021 – Società agricola Vivai Maiorana a i./Komisia („Poľnohospodárstvo – Nariadenie (EÚ) 2016/2031 – Ochranné opatrenia proti škodcom rastlín – Zoznam regulovaných nekaranténnych škodcov Únie – Prahová hodnota, od ktorej má výskyt regulovaného nekaranténneho škodcu Únie na rastlinách určených na výsadbu neprijateľný hospodársky vplyv – Vykonávacie nariadenie (EÚ) 2019/2072 – Profesijné združenia – Žaloba o neplatnosť – Aktívna legitimácia – Prípustnosť – Proporcionalita – Povinnosť odôvodnenia“)

22.11.2021   
            
            
               SK
            
            
               Úradný vestník Európskej únie
            
            
               C 471/45
            
         
      Rozsudok Všeobecného súdu z 29. septembra 2021 – Società agricola Vivai Maiorana a i./Komisia
      (Vec T-116/20) (1)
      
      („Poľnohospodárstvo - Nariadenie (EÚ) 2016/2031 - Ochranné opatrenia proti škodcom rastlín - Zoznam regulovaných nekaranténnych škodcov Únie - Prahová hodnota, od ktorej má výskyt regulovaného nekaranténneho škodcu Únie na rastlinách určených na výsadbu neprijateľný hospodársky vplyv - Vykonávacie nariadenie (EÚ) 2019/2072 - Profesijné združenia - Žaloba o neplatnosť - Aktívna legitimácia - Prípustnosť - Proporcionalita - Povinnosť odôvodnenia“)
      (2021/C 471/63)
      Jazyk konania: taliančina
      
         Účastníci konania
      
      
         Žalobkyne: Società agricola Vivai Maiorana Ss (Curinga, Taliansko), Confederazione Italiana Agricoltori – CIA (Rím, Taliansko), MIVA – Moltiplicatori Italiani Viticoli Associati (Faenza, Taliansko) (v zastúpení: E. Scoccini a G. Scoccini, avocats)
      
         Žalovaná: Európska komisia (v zastúpení: B. Eggers a F. Moro, splnomocnení zástupcovia)
      
         Vedľajší účastníci, ktorí v konaní podporujú žalovanú: Rada Európskej únie (v zastúpení: S. Emmerechts, A. Vitro a S. Barbagallo, splnomocnení zástupcovia), Európsky parlament (v zastúpení: L. Knudsen a G. Mendola, splnomocnení zástupcovia)
      
         Predmet veci
      
      Žaloba o neplatnosť častí A, B, C, F, I a J prílohy IV k vykonávaciemu nariadeniu Komisie (EÚ) 2019/2072 z 28. novembra 2019, ktorým sa stanovujú jednotné podmienky vykonávania nariadenia Európskeho parlamentu a Rady (EÚ) 2016/2031, pokiaľ ide o ochranné opatrenia proti škodcom rastlín, a ktorým sa zrušuje nariadenie Komisie (ES) č. 690/2008 a ktorým sa mení vykonávacie nariadenie Komisie (EÚ) 2018/2019 (Ú. v. EÚ L 319, 2019, s. 1)
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Società agricola Vivai Maiorana Ss, Confederazione Italiana Agricoltori – CIA a MIVA – Moltiplicatori Italiani Viticoli Associati znášajú svoje vlastné trovy konania a sú povinné nahradiť trovy konania, ktoré vznikli Európskej komisii.
               
            
                  3.
               
               
                  Európsky parlament a Rada Európskej únie znášajú svoje vlastné trovy konania.
               
            
         (1)  Ú. v. EÚ C 129, 20.4.2020.